**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis irprecizēt epidemioloģiskās drošības pasākumus Covid-19 infekcijas izplatības ierobežošanai attiecībā uz bibliotēku, arhīvu, muzeju un muzejiem radniecīgu mākslas un vēstures eksponēšanas vietu individuāliem apmeklējumiem iekštelpās, kā arī uz bibliotēku ārtelpu lasītavu darbību. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Epidemioloģiskās drošības likuma 3.panta otro daļu un Covid-19 infekcijas izplatības pārvaldības likuma 4.panta 1., 2., 3. un 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 9.jūnija noteikumi Nr.360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību.  Ņemot vērā, ka arī arhīvi, tāpat kā bibliotēkas un muzeji, ir kultūras institūcijas, kas glabā un nodrošina kultūras mantojuma pieejamību sabiedrībai, Projekts paredz precizēt MK noteikumu Nr.360 2.10.apakšpunktu, papildinot kultūrvietu uzskaitījumu ar arhīviem. Vienlaikus, ņemot vērā, ka Projektā iekļautie grozījumi, kas nosaka prasības muzeju individuāliem apmeklējumiem iekštelpās, attiecināmi arī uz muzejiem radniecīgām mākslas un vēstures eksponēšanas vietām (muzejisko priekšmetu krātuvēm un ekspozīcijām, mākslas galerijām, kultūras centriem, piemiņas vietām u.c. kultūrvietām, kuras veido un piedāvā sabiedrībai mākslas un vēstures ekspozīcijas un izstādes), Projekts paredz MK noteikumu Nr.360 2.10.apakšpunktā sniegto kultūrvietu uzskaitījumu papildināt ar muzejam radniecīgām mākslas un vēstures eksponēšanas vietām.  Saskaņā ar Ministru kabineta 2021.gada 20.aprīļa noteikumiem Nr.243 „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” tika uzsākti epidemioloģiski drošu kultūras norišu izmēģinājumprojekti (pilotprojekti), kuru organizēšana ir saskaņota ar Kultūras ministriju un Veselības ministriju un kuru norises epidemioloģiskās drošības prasības ir saskaņojis Slimību profilakses un kontroles centrs. Šo izmēģinājumprojektu (pilotprojektu) mērķis ir rast pārliecību par iespēju nodrošināt sabiedrībai epidemioloģiski drošas kultūras norises un izstrādāt katrai kultūras nozarei piemērotus darbības atsākšanas nosacījumus, balstoties uz izmēģinājumprojektu (pilotprojektu) rezultātā iegūtajiem secinājumiem.  Īstenojot Latvijas Nacionālā mākslas muzeja izmēģinājumprojektu (pilotprojektu), kurā tika organizēta ierobežota apmeklētāju skaita vienvirziena plūsma Latvijas Nacionālā mākslas muzeja galvenajā ēkā izstādē „Nepieradinātās dvēseles. Simbolisms Baltijas valstu mākslā” (turpmāk – Pilotprojekts) no 2021.gada 21.aprīļa līdz 4.maijam, tika secināts, ka:   1. veicot apmeklējuma laika iepriekšēju rezervēšanu, ir iespējams nodrošināt vienmērīgu apmeklētāju plūsmu; vienlaikus Latvijas muzejos nepieciešamība pēc apmeklējuma laika iepriekšējas rezervācijas pastāv tikai gadījumos, kad prognozējama īpaši augsta apmeklētāju interese, piemēram, nedēļas nogalēs, konkrētos pasākumos vai vietās ar ierobežotu ietilpību; 2. 25 m2 vienam muzeja apmeklētājam ir pietiekošs rādītājs, lai nodrošinātu vienmērīgu apmeklētāju izkliedi muzejā un to nav nepieciešams papildināt ar telpas procentuālā aizpildījuma ierobežojumu; 3. apmeklētājiem būtiski drošības pasākumi muzejā ir distancēšanās iespējas, apmeklētāju plūsmas kontrole, dezinfekcijas līdzekļu pieejamība un gaisa kvalitātes nodrošināšana un kontrole; muzejiem ir nepieciešams konsekventi plānot un īstenot šos drošības pasākumus un to izpildi komunicēt apmeklētājiem; 4. muzeja darbinieku regulāra testēšana vairo drošības sajūtu muzeja darba vidē; 5. nepārvērtējama nozīme Pilotprojekta īstenošanā bija rūpīgi plānotam komunikācijas darbam, tai skaitā skaidrai vizuālajai komunikācijai muzeja vidē.   Pilotprojekta ietvaros tika veikta apmeklētāju aptauja, saņemot 789 atbildes. Kopumā apmeklētāji atzina, ka apmeklējuma laikā jutušies droši, atzinīgi vērtēts personāla darbs un izteikta vēlme atkārtoti apmeklēt muzeju, ja tiktu ievēroti izmēģinājumprojekta (pilotprojekta) drošības pasākumi.  Ministru kabineta 2021.gada 26.marta sēdē (prot. Nr.30 1.§) tika izskatīta prezentācija Covid-19 izplatību ierobežojošo pasākumu pārskatīšanai. Ierobežojošo pasākumu pārskatīšanas otrajā solī, saslimstības 14 dienu kumulatīvajam rādītājam uz 100 000 iedzīvotājiem sasniedzot 320, kā viens no pārskatāmajiem pasākumiem paredzēta iespēja individuāli apmeklēt bibliotēkas, muzejus un kultūrvietas, nodrošinot 25 m2 telpas katram apmeklētājam. Saskaņā ar ekspertu viedokli par sagatavoto prezentāciju (prezentācijas 1.pielikums) bibliotēku, muzeju un kultūrvietu individuāli apmeklējami būtu atļaujami ar nosacījumu, ka tiek ievērots skaidrs drošības protokols, tai skaitā veicot iepriekšēju pierakstu un aizpildot anketu par apmeklējumu, kā arī uzraugot mobilitātes datus par lielu objektu apmeklēšanu.  Ņemot vērā Pilotprojektā gūto pieredzi, Ministru kabineta 2021.gada 26.marta sēdē lemto, kā arī to, ka 2021.gada 30.maijā saslimstības 14 dienu kumulatīvais rādītājs uz 100 000 iedzīvotājiem bija sasniedzis 268,4, Projekts paredz precizēt MK noteikumu Nr.360 15.1, 15.2 un 21.punktu, atļaujot bibliotēkām, muzejiem un arhīviem piedāvāt sabiedrībai individuāla apmeklējuma iespējas iekštelpās un nosakot prasības, kas bibliotēkām, muzejiem un arhīviem jāievēro, lai nodrošinātu iekštelpu apmeklējuma epidemioloģisko drošību. Ņemot vērā, ka muzeju darbībai identiskas individuāla apmeklējuma iespējas sabiedrībai sniedz arī muzejiem radniecīgas kultūrvietas, kurās eksponētas mākslas vērtības un vēstures liecības (muzejisko priekšmetu krātuves un ekspozīcijas, mākslas galerijas, kultūras centri, piemiņas vietas u.c. kultūrvietas, kuras veido un piedāvā sabiedrībai mākslas un vēstures ekspozīcijas un izstādes), taču kurām nav akreditēta muzeja statusa, Projekts paredz atļaut arī šo kultūrvietu darbību, nosakot to apmeklējumam tādas pašas prasības kā muzejiem. Vienlaikus precizētās prasības attiecas arī uz bibliotēkām un arhīviem, nodrošinot to individuālu apmeklējumu.  Projektā iekļautie grozījumi paredz, ka bibliotēku, arhīvu, muzeju un muzejam radniecīgo mākslas un vēstures eksponēšanas vietu individuāli apmeklējumi iekštelpās ir atļauti individuāliem apmeklētājiem (tai skaitā vienā mājsaimniecībā dzīvojošajiem), vienai personai nodrošinot ne mazāk kā 25 m2 no publiski pieejamās telpu platības. Gadījumos, kad bibliotēkas, arhīva, muzeja vai muzejam radniecīgās mākslas un vēstures eksponēšanas vietas publiski pieejamā telpu platība ir mazāka par 25 m2, vienlaikus telpā var atrasties tikai viens apmeklētājs vai vienas mājsaimniecības locekļi. Projekts paredz, ka bibliotēkām, arhīviem, muzejiem un muzejiem radniecīgajām mākslas un vēstures eksponēšanas vietām jānodrošina apmeklētāju vienvirziena plūsma, nodalot ieeju no izejas, ja infrastruktūra nodrošina vairākas atsevišķas piekļuves vietas telpām un tiek ievērotas ugunsdrošības prasības, jākontrolē apmeklētāju plūsma pie ieejām un izejām un vietās, kur notiek pastiprināta apmeklētāju pulcēšanās, nepieciešamības gadījumā jāveic apmeklētāju plūsmas organizēšana, tai skaitā veicot apmeklējuma laika iepriekšēju rezervēšanu, jāizstrādā dokumentēta iekšējās kontroles sistēma epidemioloģiskās drošības pasākumu īstenošanai un jānosaka par šo pasākumu ievērošanu atbildīgā persona, publiski izvietojot atbildīgās personas kontaktinformāciju, kā arī regulāri jāveic telpu vēdināšana.  Kultūras ministrija ir izstrādājusi vadlīnijas epidemioloģiskās drošības pasākumiem bibliotēku, arhīvu, muzeju un muzejiem radniecīgo mākslas un vēstures eksponēšanas vietu darbībā, kurās ir iekļautas detalizētas prasības un ieteikumi minēto pasākumu ieviešanai, tostarp noteiktas prasības attiecībā uz telpu vēdināšanu, nosakot, ka gadījumā, ja telpas ir aprīkotas ar automātisku ventilācijas sistēmu, ir jānodrošina vismaz 700 ppm CO2 koncentrācijas līmenis visās telpās, neatkarīgi no tajās esošā apmeklētāju skaita, savukārt, ja telpas ir vēdināmas tikai mehāniski (atverot logus), vēdināšana jāveic vismaz ik pēc divām stundas uz 15 minūtēm. Tāpat vadlīnijās iekļauts ieteikums veikt tā iestādes personāla, kas iesaistīti darbā ar apmeklētājiem, regulāru (vismaz reizi divās nedēļās) testēšanu.  Ņemot vērā to, ka vairākas publiskās bibliotēkas ir izteikušas iniciatīvu vasaras laikā atvērt āra lasītavas, Projekts paredz veikt grozījumus MK noteikumu Nr.360 15.1 un 21.punktā, paredzot iespēju bibliotēkām veidot ārtelpu lasītavas un nosakot, ka bibliotēku ārtelpu lasītavu darbībai tiek piemērotas tās pašas prasības, kas tiek attiecinātas uz muzeju ārtelpu teritorijām, paredzot vienam apmeklētājam 10 m2 no publiski pieejamās teritorijas platības. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Muzeju biedrība, Latvijas Muzeju padome, Veselības ministrija, Slimību profilakses un kontroles centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz muzeju, bibliotēku un citu kultūrvietu darbiniekiem un apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |
| --- | --- |
| **III. Tiesību akta projekta ietekme uz valsts budžetu un pašvaldību budžetiem** | |
| Projekts šo jomu neskar. | |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas Muzeju biedrība, Latvijas Muzeju padome, Veselības ministrija, Slimību profilakses un kontroles centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Dimante 67330321

[Liga.Dimante@km.gov.lv](mailto:Liga.Dimante@km.gov.lv)

Ratniece 67330304

Daina.Ratniece@km.gov.lv